મુંબઈ , 18 સપ્ટેમ્બર : મલ્લિકા શેરાવત કાયમ ચર્ચામાં રહેવા માટે કંઇકને કંઇક શોધી જ લે છે . હવે તેમણે એક નવો હોબાળો ઊભો કર્યો છે નરેન્દ્ર મોદીના જન્મ દિવસે તેમને બર્થ ડે વિશ કરી અને તેમને એલિજિબલ બૅચલર ગણાવી . મલ્લિકા અંગે લોકોએ ઘણું બધું કહેવું શરૂ કરી નાંખ્યું છે અને તેમને ખરુ - ખોટું પણ કહ્યું છે . મોદીના ફૉલોવર તેમજ ફૅન્સ આ વાતથી નારાજ છે . મલ્લિકા શેરાવત માટે લોકોએ અહીં સુધી કહી નાંખ્યું કે તેઓ પબ્લિસિટીના ભૂખ્યાં છે અને તેથી જ તેમણે એવું કહ્યું છે . મલ્લિકા શેરાવત અંગે લોકોએ ઘણા ટ્વીટ કર્યાં છે અને અનેક પોસ્ટ પણ નાંખી છે . મલ્લિકાએ રાજકીય પક્ષો વચ્ચે પણ પોતાને ટારગેટ બનાવ્યું છે . મલ્લિકાના આ નિવેદન અંગે નરેન્દ્ર મોદીની મજાક પણ શરૂ થઈ ગઈ છે કે જેથી મોદીના ફૅન્સ અને ફૉલોઅર્સ નારાજ છે . મલ્લિકા શેરાવત આજકાલ પોતાના ટેલીવિઝન રિયલિટી શો ધ બૅચલેરેટ ઇન્ડિયા મેરે ખ્યાલોં કી મલિકા માટેનું શૂટિંગ કરી રહ્યાં છે . ઉદયપુર ખાતે ચાલતા શૂટિંગ દરમિયાન મલ્લિકાએ સમય કાઢી નરેન્દ્ર મોદીને તેમના જન્મ દિવસની શુભેચ્છા પાઠવી અને એ રીતે પાઠવી કે હોબાળો મચી ગયો અને મલ્લિકા શેરાવત ચર્ચામાં પણ આવી ગયાં છે . લોકો તો મજાક પણ ઉડાવી રહ્યાં છે કે મલ્લિકાનું આ વીડિયો જોઈ રાહુલ ગાંધી બહુ નારાજ છે , કારણ કે નરેન્દ્ર મોદી જો બૅચલર હોય , તો તેઓ પણ તો હાલ બૅચલર જ છે .